CELEX: 62015CN0457
Language: fi
Date: 2015-08-28 00:00:00
Title: Asia C-457/15: Ennakkoratkaisupyyntö, jonka Verwaltungsgericht Berlin (Saksa) on esittänyt 28.8.2015 – Vattenfall Europe Generation AG v. Saksan valtio

30.11.2015   
            
            
               FI
            
            
               Euroopan unionin virallinen lehti
            
            
               C 398/14
            
         Ennakkoratkaisupyyntö, jonka Verwaltungsgericht Berlin (Saksa) on esittänyt 28.8.2015 – Vattenfall Europe Generation AG v. Saksan valtio
   (Asia C-457/15)
   (2015/C 398/18)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgericht Berlin
   
      Pääasian asianosaiset
   
   
      Kantaja: Vattenfall Europe Generation AG
   
      Vastaaja: Saksan valtio
   
      Ennakkoratkaisukysymykset
   
   
               1)
            
            
               Johtaako laitoksen kuuluminen direktiivin 2003/87/EY (1) liitteessä I olevaan luokkaan ”polttolaitokset, joiden nimellinen lämpöteho on enemmän kuin 20 MW”, sähköntuotantolaitoksen päästökauppavelvollisuuden alkamiseen ensimmäisen kasvihuonekaasujen päästöjen ajankohtana ja siten mahdollisesti ennen laitoksen ensimmäistä sähköntuotantokertaa?
            
         
               2)
            
            
               Jos ensimmäiseen kysymykseen vastataan kieltävästi:
               Onko 27.4.2011 annetun komission päätöksen (2011/278/EU) (2) 19 artiklan 2 kohtaa tulkittava siten, että kasvihuonekaasujen päästöt, jotka tapahtuvat ennen direktiivin 2003/87/EY liitteen I soveltamisalaan kuuluvan laitoksen normaalin toiminnan aloittamista, aiheuttavat laitoksen toiminnanharjoittajan raportointivelvollisuuden ja päästölaskelmien laatimisvelvollisuuden jo ensimmäisen päästökerran aikana laitoksen perustamisvaiheessa?
            
         
               3)
            
            
               Jos toiseen kysymykseen vastataan myöntävästi:
               Onko 27.4.2011 tehdyn komission päätöksen (2011/278/EU) 19 artiklan 2 kohtaa tulkittava siten, että se on esteenä sellaisen kansallisen täytäntöönpanosäännöksen soveltamiselle, joka sisältyy sähkötuotantolaitoksia koskevan päästöoikeuksien jakoasetuksen 2020 (Zuteilungsverordnung 2020) 18 §:n 4 momenttiin päästökauppavelvollisuuden alkamisen määrittämisen osalta?
            
         
      (1)  Kasvihuonekaasujen päästöoikeuksien kaupan järjestelmän toteuttamisesta yhteisössä ja neuvoston direktiivin 96/61/EY muuttamisesta 13.10.2003 annettu Euroopan parlamentin ja neuvoston direktiivi 2003/87/EY (EUVL L 275, s. 32).
   
      (2)  Päästöoikeuksien yhdenmukaistettua maksutta tapahtuvaa jakoa koskevien unionin laajuisten siirtymäsäännösten vahvistamisesta Euroopan parlamentin ja neuvoston direktiivin 2003/87/EY 10 a artiklan mukaisesti 27.4.2011 annettu komission päätös 2011/278/EU (tiedoksiannettu numerolla K(2011) 2772) (EUVL L 130, s. 1).